CELEX: 62007TN0049
Language: hu
Date: 2007-02-20 00:00:00
Title: T-49/07. sz. ügy: 2007. február 20-án benyújtott kereset – Fahas kontra Tanács

28.4.2007   
            
            
               HU
            
            
               Az Európai Unió Hivatalos Lapja
            
            
               C 95/43
            
         2007. február 20-án benyújtott kereset – Fahas kontra Tanács
   (T-49/07. sz. ügy)
   (2007/C 95/90)
   Az eljárás nyelve: német
   Felek
   
      Felperes: Sofiane Fahas (Milkendorf, Németország) (képviselő: F. Zillmer ügyvéd)
   
      Alperes: az Európai Unió Tanácsa
   Kereseti kérelmek
   
               —
            
            
               Az Elsőfokú Bíróság a felperesre vonatkozó részében semmisítse meg a 2580/2001/EK rendelet 2. cikke (3) bekezdésének végrehajtásáról és a 2002/460/EK határozat hatályon kívül helyezéséről szóló, 2002. október 28-i 2002/848/EK határozatot, amely meghatározza azon személyek és szervezetek listáját, amelyekre az említett rendelet vonatkozik, valamint a jelenleg hatályos 2006. december 21-i 2006/1008/EK határozattal bezárólag az Európai Unió Tanácsának valamennyi azóta elfogadott határozatát;
            
         
               —
            
            
               az Elsőfokú Bíróság nyilvánítsa a felperessel szemben hatálytalannak az említett határozatokat a 2006. december 21-i 2006/1008/EK határozattal bezárólag;
            
         
               —
            
            
               az Elsőfokú Bíróság kötelezze az Európai Unió Tanácsát, hogy az fizessen a felperesnek az Elsőfokú Bíróság által méltányosan meghatározandó, de legalább 2 000 euró összegű kártérítést;
            
         
               —
            
            
               az Elsőfokú Bíróság az alperest kötelezze a költségek viselésére.
            
         Jogalapok és fontosabb érvek
   A felperes keresete a 2006/1008/EK határozatnak (1) és az azt a 2002/848/EK határozat (2) óta megelőző valamennyi határozatnak a felperes nevét kifejezetten tartalmazó szövegrészei megsemmisítésére irányul.
   Keresetének alátámasztásául a felperes többek között előadja, hogy a védelemhez való jogát és a hatékony jogorvoslathoz való jogát megsértették. Emellett a 2006/1008/EK határozat nem tartalmaz indokolást, így a határozat sérti az EK 253. cikket.
   
      (1)  A terrorizmus elleni küzdelem érdekében egyes személyekkel és szervezetekkel szemben hozott különleges korlátozó intézkedésekről szóló 2580/2001/EK rendelet 2. cikke (3) bekezdésének végrehajtásáról szóló, 2006. december 21-i 2006/1008/EK tanácsi határozat (HL L 379., 123. o.).
   
      (2)  A terrorizmus elleni küzdelem érdekében egyes személyekkel és szervezetekkel szemben hozott különleges korlátozó intézkedésekről szóló 2580/2001/EK rendelet 2. cikke (3) bekezdésének végrehajtásáról, és a 2002/460/EK határozat hatályon kívül helyezéséről szóló, 2002. október 28-i 2002/848/EK tanácsi határozat (HL L 295., 12. o.).